CELEX: 62022CN0056
Language: fi
Date: 2022-01-28 00:00:00
Title: Asia C-56/22: Ennakkoratkaisupyyntö, jonka Tribunal de première instance de Liège (Belgia) on esittänyt 28.1.2022 – PL v. Belgian valtio

4.4.2022   
            
            
               FI
            
            
               Euroopan unionin virallinen lehti
            
            
               C 148/16
            
         
      Ennakkoratkaisupyyntö, jonka Tribunal de première instance de Liège (Belgia) on esittänyt 28.1.2022 – PL v. Belgian valtio
      (Asia C-56/22)
      (2022/C 148/22)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Tribunal de première instance de Liège
      
         Pääasian asianosaiset
      
      
         Kantaja: PL
      
         Vastaaja: Belgian valtio
      
         Ennakkoratkaisukysymys
      
      Sovelletaanko unionin oikeutta, lähinnä unionin perusoikeuskirjan määräyksiä ja direktiiviä 2008/115/EY (1), jäsenvaltion käytäntöön, jonka nojalla se saa saattaa siellä lainvastaisesti oleskelevan ulkomaalaisen tilanteen sääntöjenmukaiseksi paikan päällä? Jos sovelletaan, onko direktiivin 2008/115/EY 5, 6 ja 13 artiklaa, luettuina yhdessä sen [johdanto-osan 6 ja 24 perustelukappaleen] kanssa, sekä unionin perusoikeuskirjan 1, 7, 14, 20, 21, 24 ja 47 artiklaa tulkittava siten, että jos jäsenvaltio harkitsee erillisen oleskeluluvan tai muun luvan, joka oikeuttaa oleskeluun, antamista yksilöllisten inhimillisten syiden tai humanitaaristen tai muiden syiden perusteella alueellaan laittomasti oleskelevalle kolmannen maan kansalaiselle, se voi yhtäältä vaatia kyseistä kansalaista osoittamaan etukäteen, että hänen oli mahdotonta esittää hakemuksensa alkuperämaassaan, ja toisaalta olla ilmoittamatta lainsäädännössään ensi arviolta objektiivisia edellytyksiä ja perusteita, joilla nämä yksilölliset inhimilliset syyt tai humanitaariset tai muut syyt voidaan perustella, mikä tekee tällaiseen hakemukseen annettavan vastauksen ennakoimattomaksi tai jopa mielivaltaiseksi? Mikäli on mahdollista, että näistä perusteista ei säädetä lainsäädännössä, eikö epäämistapauksessa oikeutta tehokkaaseen oikeussuojaan vaaranneta sillä, että ainoa oikeussuojakeino perustuu tiukasti laillisuuteen ja tarkoituksenmukaisuutta koskeva punninta on suljettu pois?
      
         (1)  Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annettu Euroopan parlamentin ja neuvoston direktiivi 2008/115/EY (EUVL 2008, L 348, s. 98).